பேய்கள் சார்ந்த நம்பிக்கைகள், விலங்கினங்கள், விலங்கினங்களுடன் மக்கள் கொண்டிருந்த உறவு, குழந்தைகளின் விளையாட்டு உலகம், தெருக்கள், அங்கு வாழ்ந்த பல்வேறு தரப்பான மனிதர்கள், போதை வஸ்துக்களின் தாக்கம், ஜாதீய ரீதியான தாக்கங்கள், விநோதம் நிறைந்த மனிதர்கள், நாடகங்கள், சினிமாக்கள், மருத்துவம், குழந்தைகளின் நரகமாக போன பள்ளிக்கூடங்கள், கிராமத்திற்கு வருகை தரும் மனிதர்கள் என்று ஊரின் ஒவ்வொரு நுட்பங்களையும் கூறியிருக்கிறார். எல்லா இடங்களும் அவரின் சுயானுபவங்களாகவே எழுத்திலும் அமைந்திருக்கிறது. முன்னுரையிலேயே இத்தொகுப்பின் தேவை எல்லாம் என் அனுபவங்கள் தான் என்று சொல்லிவிடுவதால் வாசிக்கும் போது முரணாகபடுவதில்லை.